PUSHpozorište u školama

Simpozijum PUSH “Inovativne dramske metode u prevenciji nasilja”

Prateći program IV *Mater Terra* Festivala

18.i 19.novembar 2017.

Dečiji kulturni centar Beograd

U organizaciji Centra za dramu u edukaciji i umetnosti-CEDEUM-a

Partneri: DKCB i Udruženje Umetnička Utopija

Simpozijum PUSH “Inovativne dramske metode u prevenciji nasilja” je organizovan iz potrebe da se stručna i naučna javnost, kao i dramski pedagozi i umetnici, upoznaju sa metodom Pozorišta u obrazovanju (TIE-Theatre in Education), koja se primenjuje sa uspehom u više evropskih zemalja. Kod nas u Srbiji je to relativno nova pojava, a naša želja je da se ova dokazano uspešna metoda primeni u što više škola uz uključenje što većeg broja pozorišta, pozorišnih trupa, umetnika kao i dramskih pedagoga. Teme interaktivnih predstava i radionica Pozorišta u obrazovanju su mnoge.One se kroz dramske scene, akcije i intervencije sa mladim učesnicima i gledaocima promišljaju i suštinski shvataju. Ovaj put naša tema je nasilje, vršnjačko, nasilje nad ženama ili nasilje na internetu, takozvani Cyberbulling. Učesnici Simpozijuma će imati priliku da prisustvuju predstavama i panelu, kao i programu Festivala Mater Terra.

 Dve predstave koje su deo programa su nastale u okviru evropskog Erazmus + projekta R.U.IN: predstava “Štreber” organizacije iz Budimpešte Otvoreni krug i predstava “Reči od kamena” Hleb Teatra u organizaciji CEDEUM-a . Fokus predstava je vršnjačko nasilje i “cyberbulling”, kao sve rasprostranjenija pojava koja i u našoj zemlji odnosi mlade živote . Predstava u učionici “Epske igrice:Zidanje Skadra” grupe Hop.La! se bavi temom nasilja nad ženama i imala je svoju premijeru na poslednjoj 18. Bitef Polifoniji.

Stručnjaci iz oblasti vršnjačkog nasilja, cyberbullinga, učesnici simpozijuma kao i publika imaće priliku da na panelu “Vršnjačko i internet nasilje: pojava i prevencija” analiziraju fenomen nasilja u našem društvu, posebno među decom i mladima i predstave svoje iskustvo korišćenja kreativnih metoda koje ostavljaju dublji i duži trag na učesnike, i samim tim utiču na smanjenje i prevenciju nasilja kod dece i mladih.

U okviru panela biće predstavljena i online aplikacija, kreirana za potrebe projekta R.U.IN, a učesnici Simpozijuma će u narednim mesecima biti upoznati i dobiti rezultate istraživanja primene TIE metoda u prevenciji vršnjačkog nasilja, istraživanja koje sprovodi projekat R.U.IN u Mađarskoj, Rumuniju, Srbiji i na Kipru.

Sve informacije i prijava na Simpozijum: cedeuminfo@gmail.com